CELEX: 62005TJ0221
Language: et
Date: 2008-07-08
Title: Esimese Astme Kohtu otsus (kolmas koda), 8. juuli 2008.#Huvis Corp. versus Euroopa Liidu Nõukogu.#Dumping - Koreast pärit polüesterstaapelkiu import - Määrus, millega lõpetatakse vahepealne läbivaatamine - Esialgsel uurimisel kasutatud meetodist erineva meetodi kasutamine - Asjaolude muutmise vajadus - Kohanduste taotlus seoses krediidikuludega -Maksetähtaeg - Tõendamiskoormis - Hea halduse põhimõte - Määruse (EÜ) nr 384/96 artikli 2 lõike 10 punktid b ja g ning artikli 11 lõige 9.#Kohtuasi T-221/05.

Esimese Astme Kohtu (kolmas koda) 8. juuli 2008. aasta otsus – Huvis vs. nõukogu
      (kohtuasi T‑221/05)
      Dumping – Koreast pärit polüesterstaapelkiu import – Määrus, millega lõpetatakse vahepealne läbivaatamine – Esialgsel uurimisel kasutatud meetodist erineva meetodi kasutamine – Asjaolude muutmise vajadus – Kohanduste taotlus seoses krediidikuludega –Maksetähtaeg – Tõendamiskoormis – Hea halduse põhimõte – Määruse (EÜ) nr 384/96 artikli 2 lõike 10 punktid b ja g ning artikli 11 lõige 9
      1.                     Ühine kaubanduspoliitika – Dumpinguvastane kaitse – Läbivaatamise menetlus – Kohandatava summa arvutamise meetodi muutmine,
            arvestades impordimaksu ja kaudseid makse (Nõukogu määrus nr 384/96, artikli 2 lõige 10, artikli 11 lõige 9 ja artikkel 17)
            (vt punktid 39, 41–42, 48–51, 55 ja 60)
      2.                     Ühine kaubanduspoliitika – Dumpinguvastane kaitse – Dumping – Määruse nr 384/96 artikli 2 lõike 10 punktil g põhinev kohandamise
            nõue – Tõendamiskoormis (Euroopa Liidu põhiõiguste harta, artikkel 41; 1994. aasta üldise tolli- ja kaubanduskokkuleppe VI artikli
            rakendamist käsitleva lepingu artikkel 2.4.2 („dumpinguvastane koodeks”), artikli 2 lõige 4; nõukogu määrus nr 384/96, artikli 2
            lõike 10 punkt g) (vt punktid 71–78, 82, 92, 98–101)
      Ese
      
         
               Esiteks nõue tühistada nõukogu 10. märtsi 2005. aasta määruse (EÜ) nr 428/2005 Hiina Rahvavabariigist ja Saudi Araabiast pärineva
                  polüesterstaapelkiu impordi suhtes lõpliku dumpinguvastase tollimaksu kehtestamise kohta, millega muudetakse nõukogu määrust
                  (EÜ) nr 2852/2000 Korea Vabariigist pärineva polüesterstaapelkiu impordi suhtes lõplik dumpinguvastane tollimaksu kehtestamise
                  ning Taiwanist pärineva kõnealuse impordi suhtes kohaldatava dumpinguvastase menetluse lõpetamise kohta (ELT L 71, lk 1) artikkel 2,
                  ja teiseks EÜ artikli 241 alusel esitatud nõue tunnistada kohaldamatuks nõukogu 22. detsembri 1995. aasta määrus (EÜ) nr 384/96
                  kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996, L 56, lk 1), kuna selles
                  tuginetakse määruses nr 428/2005 sisalduvatele vaidlustatud järeldustele.
               
            Resolutsioon
      1.         Tühistada nõukogu 10. märtsi 2005. aasta määruse (EÜ) nr 428/2005 Hiina Rahvavabariigist ja Saudi Araabiast pärineva polüesterstaapelkiu
         impordi suhtes lõpliku dumpinguvastase tollimaksu kehtestamise kohta, millega muudetakse nõukogu määrust (EÜ) nr 2852/2000
         Korea Vabariigist pärineva polüesterstaapelkiu impordi suhtes lõplik dumpinguvastane tollimaksu kehtestamise ning Taiwanist
         pärineva kõnealuse impordi suhtes kohaldatava dumpinguvastase menetluse lõpetamise kohta (ELT L 71, lk 1) artikkel 2, kuna
         Huvis Corp.‑i toodetud ja Euroopa Ühendusse eksporditud toodetele kehtestatud dumpinguvastane maks ületab maksusumma, mis
         oleks tulnud maksta siis, kui normaalhinda oleks kohandatud arvestades impordimaksu ja kaudseid makse, mis tekkisid seoses
         „input” meetodi kasutamisega esialgses menetluses.
      
      2.         Ülejäänud osas jätta hagi rahuldamata.
      3.         Jätta nõukogu kohtukulud tema enda kanda ning mõista talt välja 70% Huvis Corp.‑i kohtukuludest.
      4.         Jätta komisjoni kohtukulud tema enda kanda.